خاریجی ایشلر ناظیری مولود چاووش اوغلو آوریلین 6-دا فرانسانین پایتاختی پاریس‌دکی نوتردام کلدانی کیلسه‌سی‌نین کشیشی دوماندا تلفونلا زنگ ائده‌رک، یئنی نوع کروناویروس (کووید-19) سببیندن حیاتینی ایتیرن‌لرله علاقه‌دار کلدانی ایجماسینا باش ساغلیغی وئریب.
میشل دوماند چاووش اوغلو ایله آپاردیغی تلفون دانیشیغی ایله علاقه‌دار آچیقلاما وئریب. “خسته‌لیک سببیندن ایجمامیزدان 16-17 نفر اؤلوب. چاووش اوغلو خاریجی ایشلر ناظیری اولا‌راق تورکیه آدیندان باش ساغلیغی اوچون زنگ ائتمیشدی. اونا درین تشککورومو بیل‌دیریرم. چاووش اوغلو بوتون کلدانی ایجماسینا و حیاتینی ایتیرن‌لرین یاخین‌لارینا باش ساغلیغی وئردی” دئیه بیلدیریب.
یئنی نوع کروناویروس (کووید-19) اپیدمیاسی‌نین بوتون دونیایا منفی تأثیر گؤستردیگینی بیلدیرن دوماند خستلیگین تئز بیر زاماندا آرا‌دان قالخماسینی آرزولاییب.
دیگر طرف‌دن، ناظیر چاووش اوغلو آوریلین 7-ده همچنین 11 اؤلکه‌دن اولان همکاری ایله "کووید-19" اپیدمیاسی ایله موباریزه موضوع سوندا تله کنفرانس حیاتا کئچیریب.
چاووش اوغلو تله کنفرانس‌دان سونرا شخصی تویتر حسابینداکی پایلاشماسیندا کانادا، آلمانیا، اطریش، اینگیلتره، برزیلیا، اندونزیا، مراکش، فرانسا، گونئی افریقا، پرو و سنگال-دان اولان همکارلاری ایله 4-جو دفعه تله کنفرانس کئچیردیگینی بیلدیریب.
قئید ائدیب کی، ایجلاسدا "کووید-19"-ا قارشی تأثیرلی موباریزه آپارماق اوچون طبی لوازیمات‌لارلا تأمینی و تداروک موضوع لاری موذاکیره اولونوب.
